Sesongen består av seks episoder, der hver episode varer i rundt 30 minutter. Serien handler om 30 år gamle Johanne (Ida Elise Broch), en singel sykepleier som deler leilighet med venninnen Jørgunn (Gabrielle Leithaug). Mens alle vennene og søsknene har etablert seg med kjærester og barn, er Johanne fortsatt singel. For å slippe unna mas, sier Johanne under en familiemiddag 1. desember at hun har fått seg kjæreste. Overlykkelig inviterer moren kjæresten til å feire julaften med dem, og Johanne har 24 dager på seg til å skaffe seg kjæreste. Sammen med Jørgunn starter Johanne en intensiv dateperiode i dagene frem mot julaften.